jkorsvik/nowiki_second_scrape_merged huggingface dataset:
Bredkantet humlesvermer

Bredkantet humlesvermer (Hemaris fuciformis) er en sommerfugl som tilhører familien svermere (Sphingidae). Denne vesle, dagaktive arten har glassklare vinger og en gul og svart, hårete kropp og ligner en humle, men atferden er ganske ulik. Den henger på svirrende vinger fremfor blomstene den suger nektar fra, men må holde seg fast med frambeina. Den er nokså vanlig på Østlandet, forekommer også noen få steder på Vestlandet. Larven lever på arter i leddvedslekta.


== Utseende ==
En middelsstor (vingespenn 46 – 52 mm), tettbygd sommerfugl som har en viss likhet med en humle. Vingene er uten skjell og glassklare, bortsett fra hos nyklekte eksemplarer, som har spredte, grønnlige skjell. Antennene er tykkere mot spissen, ca. 2/3 så lange som forvingene, ytterst med en markert krok. Hodet og brystet er tett kledt med gulbrune hår. Bakkroppen er hovedsakelig kledt med mørkt rødlige hår, men med et ubrudt, gulbrunt belte i den bakerste delen, dette er hvitt på sidene. Bakerst med en markert, svart haledusk. Forvingene har en bred, brunrød ytterkant. Cellen nær fremkanten er delt i to av en lengdeåre, og åren som avslutter cellen ytterst er tykk. Ved roten i den bakerste delen har den et ganske stort felt kledt med gule hår. Bakvingene har en nokså bred, brunrød ytterkant og et ganske stort felt kledt med gule hår langs innerkanten.

		
		
		


== Levevis ==
Som alle humlesvermere flyr den om dagen i solskinn. Den besøker forskjellige blomster, der den henger foran blomstene og stikker sin lange sugesnabel ned i dem. Man kan høre en svak, summende lyd. I motsetning til mange andre svermere holder den seg fast i blomsten med frambeina. Bredkantet humlesvermer flyr fra mai til juli, hyppigst rundt Sankthans.


== Utbredelse ==
Bredkantet humlesvermer finnes fra Nord-Afrika gjennom det meste av Europa og Midtøsten østover til India. I Norge er den nokså vanlig på Østlandet og langs kysten til Kristiansand. Det finnes også en liten, tilsynelatende isolert bestand på Finnøy i Rogaland. Arten er også observert nord for Dovre.


== Referanser ==


== Kilder ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norvegiae. Norsk entomologisk forening. 192 sider. ISBN 82-995095-1-3
Hydén, N., Jilg, K. & Östman, T. 2006. Nationalnyckeln till Sveriges flora och fauna. Fjärilar: Ädelspinnare-tofsspinnare. Lepidoptera: Lasiocampidae-Lymantriidae. ArtDatabanken, SLU, Uppsala. ISBN 91-88506-59-2
Nettsiden Svenska Fjärilar, med bildegalleri: [1]
Nettsiden Norges sommerfugler: [2]


== Eksterne lenker ==
(en) bredkantet humlesvermer i Encyclopedia of Life 
(en) bredkantet humlesvermer i Global Biodiversity Information Facility 
(no) bredkantet humlesvermer hos Artsdatabanken 
(sv) bredkantet humlesvermer hos Dyntaxa 
(en) bredkantet humlesvermer hos Fauna Europaea 
(en) bredkantet humlesvermer hos NCBI 
(en) Kategori:Hemaris fuciformis – bilder, video eller lyd på Wikimedia Commons 
(en) Hemaris fuciformis – galleri av bilder, video eller lyd på Wikimedia Commons 
Hemaris (Hemaris) fuciformis – detaljert informasjon på Wikispecies
Smalkantet humlesvermer

Smalkantet humlesvermer (Hemaris tityus) er en sommerfugl som tilhører familien svermere (Sphingidae). Den er ganske lik på bredkantet humlesvermer (Hemaris fuciformis) og etterligner som denne en humle. Larven lever på blåknapp og rødknapp.


== Utseende ==
En middelsstor (vingespenn 41 – 46 mm), tettbygd sommerfugl, den minste svermeren i Norge. Vingene er uten skjell og glassklare, bortsett fra hos helt nyklekte eksemplarer. Antennene er vel halvparten så lange som forvingene, tykkere mot spissen, ytterst med en liten krok. Hodet og brystet er kledt med gulaktige hår. Bakkroppen er gul ved roten, med en bredt, svart belte, utenfor dette med et gult tverrbånd som kan være avbrutt av en svart midtstripe. Den mangler hvite sideflekker, og den svarte haledusken er forholdsvis liten. Forvingene har en smal, brun sidekant. Cellen nær fremkanten er ikke delt av en lengdeåre, og åren som avslutter den ytterst er tynn. Bakerst ved roten har den et ganske lite felt kledt med gule hår. Bakvingenes brune ytterkanter er ganske smale, og feltet kledt med gule hår langs innerkanten lite.

		


== Levevis ==
Den smalkantede humlesvermeren flyr om dagen i mai – juni på blomsterenger og i hager. Larven lever på blåknapp (Succisa) og rødknapp (Knautia) (kardeborrefamilien). Den henger på svirrende vinger foran blomstene den besøker, men holder seg fast med frambeina.


== Utbredelse ==
Smalkantet hunlesvermer finnes fra Nord-Afrika, gjennom det meste av Europa og Lilleasia østover til Iran. I Norge forekommer den spredt over det meste av Sør-Norge, men den er sjelden nesten over alt.


== Kilder ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norvegiae. Norsk entomologisk forening. 192 sider. ISBN 82-995095-1-3
Hydén, N., Jilg, K. & Östman, T. 2006. Nationalnyckeln till Sveriges flora och fauna. Fjärilar: Ädelspinnare-tofsspinnare. Lepidoptera: Lasiocampidae-Lymantriidae. ArtDatabanken, SLU, Uppsala. ISBN 91-88506-59-2
Nettsiden Svenska Fjärilar, med bildegalleri: [1]
Nettsiden Norges sommerfugler: [2]


== Eksterne lenker ==
(en) smalkantet humlesvermer i Encyclopedia of Life 
(en) smalkantet humlesvermer i Global Biodiversity Information Facility 
(no) smalkantet humlesvermer hos Artsdatabanken 
(sv) smalkantet humlesvermer hos Dyntaxa 
(en) smalkantet humlesvermer hos Fauna Europaea 
(en) smalkantet humlesvermer hos NCBI 
(en) Kategori:Hemaris tityus – bilder, video eller lyd på Wikimedia Commons 
(en) Hemaris tityus – galleri av bilder, video eller lyd på Wikimedia Commons 
Hemaris (Eitschbergera) tityus – detaljert informasjon på Wikispecies
Fylkesvei 7126

Fylkesvei 7126 (Fv7126) går mellom Værum og Klungvik i Nærøysund kommune. Ferjesambandet er del av fylkesveien, men er forbundet med hovedtraséen via en kommunal vei.
Før Trøndelag fylke ble opprettet 1. januar 2018 hadde veien betegnelsen fylkesvei 543 (Nord-Trøndelag).


== Kommuner og knutepunkter ==

 NærøysundEidshaugvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv7126
(no) Statens vegvesen – trafikkmeldinger
Oleandersvermer

Oleandersvermer (Daphnis nerii) er en sommerfugl som tilhører familien svermere (Sphingidae). Denne store, vandrende arten hører hjemme i Afrika og Sør-Europa, men den har blitt funnet et par ganger i Norge. Larven lever på oleander (Nerium).


== Utseende ==
En stor (vingespenn 72 – 115 mm) og kraftig svermer, umiskjennelig farget hovedsakelig i grønt. Kropp og vinger er mønstret i olivengrønt, rosa og svart. Hodet er stort og bredt, antennene er tynne og 1/4 – 1/3 så lange som forvingene. Brystet er brunsvart med et kileformet, olivengrønt felt (spissen vender fremover) i midten. Bakkroppen er olivenbrun til grønn og ganske tilspisset. Forvingene er brokete farget i grønt, svart og rosa, dette mønsteret gir god kamuflasje om den hviler mellom tett løvverk. Bakvingene er grågrønne med et smalt, bølgete, gulhvitt tverrbånd. Larven er grønn med en hvit sidestripe og spredte, hvite prikker. På det tredje kroppsleddet sitter et par øyeflekker. 

		
		
		


== Levevis ==
Oleandersvermeren kan foreta lange vandringer nordover i Europa, men det er sjelden at den når så langt som til Norge. Larven lever på oleander (Nerium), vinranke og gravmyrt.


== Utbredelse ==
Oleandersvermerens hovedutbredelse er i Afrika. Den finnes også ganske vanlig i middelhavsområdet og videre østover til India og Sri Lanka.


== Kilder ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norvegiae. Norsk entomologisk forening. 192 sider. ISBN 82-995095-1-3
Hydén, N., Jilg, K. & Östman, T. 2006. Nationalnyckeln till Sveriges flora och fauna. Fjärilar: Ädelspinnare-tofsspinnare. Lepidoptera: Lasiocampidae-Lymantriidae. ArtDatabanken, SLU, Uppsala. ISBN 91-88506-59-2
Nettsiden Svenska Fjärilar, med bildegalleri: [1]
Nettsiden Norges sommerfugler: [2]
Sphingidae of the Eastern Palaearctic - Daphnis nerii [3]


== Eksterne lenker ==
(en) oleandersvermer i Global Biodiversity Information Facility 
(no) oleandersvermer hos Artsdatabanken 
(sv) oleandersvermer hos Dyntaxa 
(en) oleandersvermer hos Fauna Europaea 
(en) oleandersvermer hos ITIS 
(en) oleandersvermer hos NCBI 
(en) Kategori:Daphnis nerii – bilder, video eller lyd på Wikimedia Commons 
(en) Daphnis nerii – galleri av bilder, video eller lyd på Wikimedia Commons 
Daphnis nerii – detaljert informasjon på Wikispecies
Fylkesvei 6514

Fylkesvei 6514 (Fv6514) går mellom Storli og Lønset i Oppdal kommune.
Før Trøndelag fylke ble opprettet 1. januar 2018 hadde veien betegnelsen fylkesvei 511 (Sør-Trøndelag).


== Kommuner og knutepunkter ==

 OppdalStorlidalsvegen 

Dalen
Vindal


== Eksterne lenker ==
Vegvesenets vegkart

(no) Statens vegvesen – trafikkmeldinger Fv6514
(no) Statens vegvesen – trafikkmeldinger
Proserpinus proserpinus

Proserpinus proserpina er en sommerfugl som tilhører familien svermere (Sphingidae). Denne lille svermeren er ikke funnet i Norge, men har dukket opp et par ganger i Danmark. Larven lever på mjølker (Epilobium) og nattlys (Oenothera).

		
		
		


== Eksterne lenker ==
(en) Proserpinus proserpinus i Encyclopedia of Life 
(en) Proserpinus proserpinus i Global Biodiversity Information Facility 
(sv) Proserpinus proserpinus hos Dyntaxa 
(en) Proserpinus proserpinus hos Fauna Europaea 
(en) Proserpinus proserpinus hos NCBI 
(en) Kategori:Proserpinus proserpina – bilder, video eller lyd på Wikimedia Commons 
(en) Proserpinus proserpina – galleri av bilder, video eller lyd på Wikimedia Commons
Vortemelksvermer

Vortemelksvermer (Hyles euphorbiae) er en sommerfugl som tilhører familien svermere (Sphingidae). De fargerike larvene lever på vortemelk (Euphorbia spp.), som er vært giftig. De bruker giftstoffene fra vortemelkplanten til sitt eget forsvar. Blir larven forstyrret, bøyer den forkroppen oppover og gulper opp en dråpe av det giftige mageinnholdet.


== Kilder ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norvegiae. Norsk entomologisk forening. 192 sider. ISBN 82-995095-1-3
Hydén, N., Jilg, K. & Östman, T. 2006. Nationalnyckeln till Sveriges flora och fauna. Fjärilar: Ädelspinnare-tofsspinnare. Lepidoptera: Lasiocampidae-Lymantriidae. ArtDatabanken, SLU, Uppsala. ISBN 91-88506-59-2
Nettsiden Svenska Fjärilar, med bildegalleri: [1]
Nettsiden Norges sommerfugler: [2]
		
		
		
		


== Eksterne lenker ==
(en) vortemelksvermer i Encyclopedia of Life 
(en) vortemelksvermer i Global Biodiversity Information Facility 
(no) vortemelksvermer hos Artsdatabanken 
(sv) vortemelksvermer hos Dyntaxa 
(en) vortemelksvermer hos Fauna Europaea 
(en) vortemelksvermer hos ITIS 
(en) vortemelksvermer hos NCBI 
(en) Kategori:Hyles euphorbiae – bilder, video eller lyd på Wikimedia Commons 
(en) Hyles euphorbiae – galleri av bilder, video eller lyd på Wikimedia Commons 
Hyles euphorbiae – detaljert informasjon på Wikispecies
Mauresvermer

Mauresvermer (Hyles gallii) er en sommerfugl som tilhører familien svermere (Sphingidae). Denne vandrende arten er funnet over hele Norge, men den har trolig stabile bestander først og fremst på Østlandet. Den prikkete larven lever på forskjellige arter av maure (Galium spp.).


== Utseende ==
En middelsstor (vingespenn 64 – 78 mm) svermer, brokete farget. Hodet er ganske stort og bredt, brunt med hvit kant. Antennene er ca. 0,4 ganger så lange som forvingene, tykkest ytterst, med hvit spiss. Brystet er brungrønt med hvite sider. Den tilspissede bakkroppen har en brungrønn midtstripe og hvite og svarte tverrstriper på sidene. Forvingen er tilspisset, mørkt olivengrønn med en bred, gulhvit lengdestripe som er "hakkete" i forkant, langs ytterkanten er den grå. Bakvingen er svart ved roten, det brede midtfelet er gulhvitt med en rød flekk nær bakkanten, utenfor dette et smalt, svart tverrbånd, ytterst er vingen gulhvit. Larven kan være grønn eller svartbrun, med store, runde, lyse flekker.

		
		
		

		


== Levevis ==
Den vanlige mauresvermeren finnes på solrike, varme steder med mange blomster. Den flyr mest i skumringen i juni – august, men kan også være på vingene midt på dagen. Den vandrer en god del og det kommer trolig en del av dem til Norge fra kontinentet om sommeren. Larven lever på maurer (Galium spp.) og mjølker (Epilobium spp.).


== Utbredelse ==
Mauresvermer finnes i det meste av Europa og hele veien østover til Japan. Den finnes også i den nordlige Nord-Amerika. I Norge er den funnet i alle landsdeler, men det er trolig bare på Østlandet at den har stabile bestander.


== Referanser ==


== Kilder ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norvegiae. Norsk entomologisk forening. 192 sider. ISBN 82-995095-1-3
Hydén, N., Jilg, K. & Östman, T. 2006. Nationalnyckeln till Sveriges flora och fauna. ArtDatabanken, SLU, Uppsala. ISBN 91-88506-59-2
Svenska Fjärilar, med bildegalleri
Norges sommerfugler


== Eksterne lenker ==
(en) vanlig mauresvermer i Encyclopedia of Life 
(en) vanlig mauresvermer i Global Biodiversity Information Facility 
(no) vanlig mauresvermer hos Artsdatabanken 
(sv) vanlig mauresvermer hos Dyntaxa 
(en) vanlig mauresvermer hos Fauna Europaea 
(en) vanlig mauresvermer hos ITIS 
(en) vanlig mauresvermer hos NCBI 
(en) Kategori:Hyles gallii – bilder, video eller lyd på Wikimedia Commons 
(en) Hyles gallii – galleri av bilder, video eller lyd på Wikimedia Commons
Fylkesvei 6516

Fylkesvei 6516 (Fv6516) går mellom Hol i Rennebu og Vognillan i Oppdal.
Før Trøndelag fylke ble opprettet 1. januar 2018 hadde veien betegnelsen fylkesvei 512 (Sør-Trøndelag).


== Kommuner og knutepunkter ==

 RennebuNerskogsveien 

 OppdalNerskogvegen 


== Eksterne lenker ==
Vegvesenets vegkart
Kartverkets norgeskart

(no) Statens vegvesen – trafikkmeldinger Fv6516
(no) Statens vegvesen – trafikkmeldinger
Hvitribbet vandresvermer

Hvitribbet vandresvermer (Hyles livornica) er en sommerfugl som tilhører familien svermere (Sphingidae). Den er kjent for å vandre mye og er funnet én enkelt gang i Noreg, i Røyken i Buskerud i 1995. Den har ofte blitt forvekslet med den meget like arten Hyles lineata, som overtar den hvitribbete vandresvermerens rolle i Amerika. Denne artens larver kan leve på en lang rekke forskjellige planter, og kan gjøre noe skade blant annet på vindruer.


== Utseende ==
En ganske stor (vingespenn 78 – 90 mm), slank svermer med påfallende spiss bakkropp. Antennene er rundt 1/3 så alnge som forvingene, tykkere mot den hvite spissen. Det brede hodet er brunt, kantet med hvitt. Brystet er brunt med hvite sider og to hvite skråstriper som løper bakfra inn mot midten. Bakkroppen er brun med svarte og hvite tverrstriper på sidene. Langs midten går det en rekke av små, hvite flekker. Forvingen er brun med markerte, hvite årer. Den har en bred, hvit lengdestripe midt i, området foran dette har hvit marmorering. Bakvingen er brunsvart ved roten, med et bredt, rosa midtfelt og et brunsvart bånd langs kanten. Nær bakhjørnet er det en hvit flekk.

		
		
		


== Levevis ==
Den hvitribbete vandresvermeren er kjent for å vandre langt, og er en regelmessig gjest til Mellom- og Nord-Europa. Larven lever på maurer (Galium spp.), syrer (Rumex spp.), vindruer (Vitis vinifera) og andre planter. Den voksne sommerfuglen flyr i skumringen og besøker blomster som den henger framfor med svirrende vinger.


== Utbredelse ==
Fra Afrika, gjennom Sør-Europa og Midtøsten østover til Kina. Den er vanlig i middelhavsområdet. Før regnet man hvitribbet vandresvermer som en underart av den amerikanske arten Hyles lineata.


== Referanser ==


== Kilder ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norvegiae. Norsk entomologisk forening. 192 sider. ISBN 82-995095-1-3
Hydén, N., Jilg, K. & Östman, T. 2006. Nationalnyckeln till Sveriges flora och fauna. Fjärilar: Ädelspinnare-tofsspinnare. Lepidoptera: Lasiocampidae-Lymantriidae. ArtDatabanken, SLU, Uppsala. ISBN 91-88506-59-2
Nettsiden Svenska Fjärilar, med bildegalleri: [1]
Nettsiden Norges sommerfugler: [2]


== Eksterne lenker ==
(en) hvitribbet mauresvermer i Encyclopedia of Life 
(en) hvitribbet mauresvermer i Global Biodiversity Information Facility 
(no) hvitribbet mauresvermer hos Artsdatabanken 
(sv) hvitribbet mauresvermer hos Dyntaxa 
(en) hvitribbet mauresvermer hos Fauna Europaea 
(en) hvitribbet mauresvermer hos NCBI 
(en) Kategori:Hyles livornica – bilder, video eller lyd på Wikimedia Commons 
(en) Hyles livornica – galleri av bilder, video eller lyd på Wikimedia Commons
Hyles lineata

Hyles lineata er en sommerfugl som tilhører familien svermere (Sphingidae). Den ligner sterkt på den europeiske arten hvitribbet vandresvermer (Hyles livornica), og de to har ofte blitt forvekslet. H. lineata finnes i Nord- og Sør-Amerika, og kan vandre over lange avstander.

		


== Eksterne lenker ==
(en) Hyles lineata i Encyclopedia of Life 
(en) Hyles lineata i Global Biodiversity Information Facility 
(sv) Hyles lineata hos Dyntaxa 
(en) Hyles lineata hos ITIS 
(en) Hyles lineata hos NCBI 
(en) Kategori:Hyles lineata – bilder, video eller lyd på Wikimedia Commons 
(en) Hyles lineata – galleri av bilder, video eller lyd på Wikimedia Commons 
Hyles lineata – detaljert informasjon på Wikispecies
Stor snabelsvermer

Stor snabelsvermer eller geitramssvermer (Deilephila elpenor) er en sommerfugl som tilhører familien svermere (Sphingidae).  Denne rosa arten ser ut til å være i spredning nordover i Norge, i alle fall på Vestlandet. Den store larven har oppsiktsvekkende øyeflekker på brystet. Om den blir forstyrret, bøyer den overkroppen opp og trekker seg sammen slik at øyeflekkene blir svært påfallende, noe som kan skremme fugler. Larven, som lever på geitrams (Chamerion angustifolium) og mjølker (Epilobium spp.), blir ofte brakt inn til avisredaksjoner av folk som lurer på hva dette store insektet kan være.


== Utseende ==
En middelsstor (vingespenn 62–72 mm) svermer med spiss bakkropp. Antennene er hvite, nesten halvparten så lange som forvingene. Hodet er forholdsvis lite, men med veltuviklet sugesnabel. Brystet og bakkroppen er olivengule med rosa striper. Forvingen er olivengul med rosa tverrbånd, ofte dominerer den rosa fargen. Bakvingen er hvit ved fremkanten, svart ved roten og rosa i den ytterste halvdelen. Den store larven (påfallende stor sammenlignet med den voksne sommerfuglen) er vanligvis brunsvart, men det finnes også en grønn fargevariant. De to fremste kroppsleddene er slanke og kan trekkes inn i leddet bak som en snabel, noe den gjør om den blir forstyrret. Det tredje og det fjerde leddet har hvert sitt par store øyeflekker.

		
		
		


== Levevis ==
Larven lever på geitrams, mjølke, stortrollurt, fuksia, maure, springfrø, bukkeblad, løvetann og vin. Den er utvokst i august og blir oftest oppdaget når den kryper rundt på leting etter et sted å grave seg ned for å forvandle seg til en puppe, som overvintrer. Sommerfuglen klekkes neste vår og flyr i skumringen i mai–juli. Den besøker gjerne forskjellige slags blomster.


== Utbredelse ==
Stor snabelsvermer finnes i det aller meste av Europa og det nordlige Asia. I Norge er den vanlig på Sørlandet og på Østlandet nord til Mjøsa. På Vestlandet har den spredt seg nordover i de siste årene og ser nå ut til å være ganske vanlig nord til Bergen.


== Referanser ==


== Kilder ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norvegiae. Norsk entomologisk forening. 192 sider. ISBN 82-995095-1-3
Hydén, N., Jilg, K. & Östman, T. 2006. Nationalnyckeln till Sveriges flora och fauna. Fjärilar: Ädelspinnare-tofsspinnare. Lepidoptera: Lasiocampidae-Lymantriidae. ArtDatabanken, SLU, Uppsala. ISBN 91-88506-59-2
Nettsiden Svenska Fjärilar, med bildegalleri: [1]
Nettsiden Norges sommerfugler: [2]


== Eksterne lenker ==
(en) stor snabelsvermer i Encyclopedia of Life 
(en) stor snabelsvermer i Global Biodiversity Information Facility 
(no) stor snabelsvermer hos Artsdatabanken 
(sv) stor snabelsvermer hos Dyntaxa 
(en) stor snabelsvermer hos Fauna Europaea 
(en) stor snabelsvermer hos ITIS 
(en) stor snabelsvermer hos NCBI 
(en) Kategori:Deilephila elpenor – bilder, video eller lyd på Wikimedia Commons 
(en) Deilephila elpenor – galleri av bilder, video eller lyd på Wikimedia Commons 
Deilephila elpenor – detaljert informasjon på Wikispecies
Liten snabelsvermer

Liten snabelsvermer (Deilephila porcellus) er en sommerfugl som tilhører familien svermere (Sphingidae). Den ligner stor snabelsvermer (Deilephila elpenor), men er mindre og mer gulaktig på farge. Larven skiller seg fra de fleste svermerlarver ved at den mangler hornet på bakkroppen, dette er redusert til en liten vorte. Den lever på mjølker (Epilobium spp.).


== Utseende ==
En ganske liten (vingespenn 47 – 56 mm) svermer som gir inntrykk av å være nærmest ensfarget rosa. Vingenes ytterkant er markert bølgete. Antennene er omtrent halvparten så lange som forvingene. Kroppen er hovedsakelig rosa. Forvingen er olivgul i midten, rosa lange frem- og ytterkantene. Bakvingen er brun ved roten, med en olivgult tverrbånd, rosa ytterst ved kanten. Larven er vanligvis mørkebrun, men kan også være grønn. Den mangler det «hornet» de fleste svermerlarver har på bakkroppen, har bare en vorte i stedet. De har øyeflekker på tredje og fjerde kroppsledd.


== Levevis ==
Larvene lever på maurer (Galium spp.), mjølker (Epilobium spp. ) og geitrams (Chamerion angustifolium). De er utvokst i august – september og forvandler seg til pupper før de overvintrer. De voksne sommerfuglene flyr i skumringen i juni – juli, på enger, i skoglysninger og ved strender. De besøker mange slags blomster.


== Utbredelse ==
Den lille snabelsvermeren finnes i Europa og Nord-Asia. I Norge er den temmelig vanlig på Østlandet og Sørlandet. Den er påvist vest til Ogna i Rogaland.


== Kilder ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum Norvegiae. Norsk entomologisk forening. 192 sider. ISBN 82-995095-1-3
Hydén, N., Jilg, K. & Östman, T. 2006. Nationalnyckeln till Sveriges flora och fauna. Fjärilar: Ädelspinnare-tofsspinnare. Lepidoptera: Lasiocampidae-Lymantriidae. ArtDatabanken, SLU, Uppsala. ISBN 91-88506-59-2
Nettsiden Svenska Fjärilar, med bildegalleri: [1]
Nettsiden Norges sommerfugler: [2]


== Eksterne lenker ==
(en) liten snabelsvermer i Global Biodiversity Information Facility 
(no) liten snabelsvermer hos Artsdatabanken 
(sv) liten snabelsvermer hos Dyntaxa 
(en) liten snabelsvermer hos Fauna Europaea 
(en) liten snabelsvermer hos NCBI 
(en) Kategori:Deilephila porcellus – bilder, video eller lyd på Wikimedia Commons 
(en) Deilephila porcellus – galleri av bilder, video eller lyd på Wikimedia Commons
Sølvstripet svermer

Sølvstripet svermer (Hippotion celerio) er en sommerfugl som tilhører familien svermere (Sphingidae). Den er kjent for å vandre mye, og har en gang (2005) blitt påtruffet så langt nord som Sverige, men foreløpig ikke i Norge.

		
		
		
		


== Kilder ==
Hydén, N., Jilg, K. & Östman, T. 2006. Nationalnyckeln till Sveriges flora och fauna. Fjärilar: Ädelspinnare-tofsspinnare. Lepidoptera: Lasiocampidae-Lymantriidae. ArtDatabanken, SLU, Uppsala. ISBN 91-88506-59-2Nettsiden Svenska Fjärilar, med bildegalleri: [1]


== Eksterne lenker ==
(en) sølvstripet svermer i Encyclopedia of Life 
(en) sølvstripet svermer i Global Biodiversity Information Facility 
(no) sølvstripet svermer hos Artsdatabanken 
(sv) sølvstripet svermer hos Dyntaxa 
(en) sølvstripet svermer hos Fauna Europaea 
(en) sølvstripet svermer hos NCBI 
(en) Kategori:Hippotion celerio – bilder, video eller lyd på Wikimedia Commons 
(en) Hippotion celerio – galleri av bilder, video eller lyd på Wikimedia Commons 
Hippotion celerio – detaljert informasjon på Wikispecies